|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  Аутономна покрајина Војводина, Република Србија  Хајдук Вељкова 1, 21000 Нови Сад,  т: +381 21 484 3 484 е-адреса: [uprava@kcv.rs](mailto:uprava@kcv.rs)  [www.kcv.rs](http://www.kcv.rs) |

Број: 242-19-О/3-4

Дана: 27.09.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**ЈН бр.242-19-О -** **Набавка медицинске опреме за потребе клиникe за инфективне болести Клиничког центра Војводине**

**ПИТАЊА ПОТЕНЦИЈАЛНОГ ПОНУЂАЧА:**

„PREDMET: Pitanja vezana za konkursnu dokumentaciju za Javnu nabavku medicinske opreme za potrebe klinike za infektivne bolesti Kliničkog centra Vojvodine - broj 242 -19 – 0

Pitanje br. 1, Partija br.3:

Kako u tehničkoj specifikaciji navodite decidno u stavci broj 4: „Pored toga poseduje zasebnu dugmad pored ekrana za sledeće funkcije: - Prikaz trendova";

Da li ćete prihvatiti pacijent monitor koji zaseban taster za prikaz trendova poseduje na touch screen-u (bez potrebe da se ulazi u menu već samo da se prstom klikne taster za trendove), a ne poseduje zaseban taster pored ekrana za istu funkciju.

Naime skrećemo Vam pažnju da svaki proizvođač na drugi način rešava estetska pitanja vezana za pacijent monitor \*Kako zaseban taster pored ekrana ne predstavlja FUNKCIONALNU prednost ukoliko već takav isti zaseban taster postoji na touch screen ekranu, već samo estetsko rešenje proizvođača\*.

Takođe Vam skrećemo pažnju da isto „Zasebno dugme pored ekrana za sledeću funkciju - Prikaz trendova" u celokupnom tehničkom opisu koji ste opisali za ovu javnu nabavku poseduje samo jedan proizvođač na svetu a to je „ХХХ".

Takođe Vam dostavljamo i sliku tastera na touch screen-u koji je potrebr.o samo pritisnuti da bi se prikazali trendovi (bez ikakvog dodatnog ulaska u glavni meni itd...). Predlažemo da izvršite izmenu tako što ćete iza ove stavke staviti „ili odgovarajući", ovim slučajem ćete omogućiti učešće više ponuđača, a ne samo proizvođača „Draeger" i njegovog ponuđača.

Ovim putem takođe želimo da Vam skrenemo pažnju da vršite povredu više članova ZJN, među kojima je i član 10 stav 1 i 2.

\*Pritiskom na taster „review" ulazi se u pregied trendova.\*Nadamo se da ćete shvatiti naše sugestije u dobroj nameri, i da nećemo morati da podnesemo zahtev za zaštitu prava republičkoj komisiji. Za rad dobrih odnosa, takođe Vam dostavljamo i broj zahteva za zaštitu prava koji je zbog istog osnova bio usvojen: 4-00-768/2017 od 14.08.2017-te godine.

Pitanje br. 2, partija br.20:

Ovim putem Vam skrećemo pažnju da se unutar konkursne dokumentacije, nalaze tehničke karakteristike koje upućuju da samo jedan ponuđač može ponuditi odgovarajuće dobro. Takođe napominjemo da odgovarajuće dobro ni po kom osnovu nije opisano tako da poseduje neke posebne tehničko tehnološke prednosti, već je dobro isključivo opisano prema detaljnim DIMENZIJAMA (tačnije same težine kreveta) koje poseduje samo proizvođač ХХХ, sa modelom „ХХХ", koje nudi ponuđač ХХХ.

2. „Minimalna ukupna težina kreveta bez dodatne opreme 160 kg" - Skrećemo Vam pažnju da se trka između proizvođača kreveta, to jest RENOMIRANIH proizvođača kreveta (LINET, HILL ROM, IMO, MALVESTIO), vodi prema tome čiji će krevet da bude lakši, a izdržljiviji (iz razloga kako bi sestrama bilo lakšt da krevet pomeraju). Totalno je nerazuman razlog zahtevati tačnu težinu kreveta od minimum 160kg.

Ukoliko ostajete pri ovom zahtevu molimo vas da dozvolite odstupanje od ±15%.Ukoliko ne, molimo Vas da nam navedete KLINIČKU opravdanost kako težina kreveta utiče na poboljšanje lečenja pacijenata. Takođe Vam skrećemo pažnju da svi ozbiljni proizvođači kreveta poseduju bezbedno radno opterećenje od 250kg, sa lakšim krevetima, kako bi sestrama bilo lakše za rad.

Pitanje br.3-5, partija br.23:

3. „Konstrukcija strečera je sa jednim stubom u sredini"- Molimo Vas da objasnite šta podrazumevate pod „jednim stubom u sredini", da li da u sredini postoji samo jedan noseći teleskopski stub, ili da u sredini postoji noseći system makaza? Da budemo precizniji, postoje dva sistema podizanja noseće konstrukcije strečera (zvanično priznatih u svetu), jedan je po sistemu makaza i drugi po sistemu teleskopskih stubova. Dakle trebate odrediti jedan od ova dva sistema.

1. „Minimalna ukupna težina strečera bez dodatne opreme 130 kg"-Skrećemo Vam pažnju da se trka između proizvođača strečera, to jest RENOMIRANIH proizvođača kreveta (LINET, HILL ROM, IMO, MALVESTIO, SCHMITZ), vodi prema tome čiji će strečer da bude lakši, a izdržljiviji (iz razloga kako bi sestrama bilo lakše da krevet pomeraju). Totalno je nerazuman razlog zahtevati minimalnu težinu strečera od 130kg.

Ukoliko ostajete pri ovom zahtevu molimo vas da dozvolite dostupanje od +10%.

Ukoliko ne, molimo Vas da nam navedete KLINIČKU opravdanost kako težina kreveta utiče za dobrobit pacijenata. Takođe Vam skrećemo pažnju da svi ozbiljni proizvođači strečera poseduju bezbedno radno opterećenje od 250kg, sa lakšim krevetima, kako bi sestrama bilo lakše za rad. Naime dobro koji bi mi želeli da Vam ponudimo poseduje bezbedno radno opterećenje od čak 350kg, a to postiže svojom težinom od 124kg.

1. „6 kružnih odbojnika (svih šest kružnih), 4 na uglovima i po 1 na bočnim stranama" - Molimo Vas za kliničku opravdanost, zašto ne prihvatate strečer sa 6 odbojnika, 4 na uglovima (kružna), i po 1 na bočnim stranama (lateralna koja pokrivaju celu dužinu strečera

**Pitanje br.6, partija br. 25:**

1. „Podešavanje leđnog dela pomoću gasne opruge" - Kako već zahtevate da podešavanje visine bude preko ručnog upravljača, da li ćete prihvatiti i ponudu kreveta za pregled koji poseduje i podešavanje leđnog dela električnim putem, preko istog ručnog upravljača koji se koristi za podešavanje visine.

**Pitanje br.7-8, partija br 26:**

1. „2 x pedala" - Šta ovo znači?

8. „Ukupne dimenzije 215xl00cm" - da li ćete prihvatiti dobro čije su ukupne dimenzije 2185mm x 1010mm? Ukoliko ne, molimo Vas da nam odobrite pristup mestu gde će ova dobra biti stacionirana, kako bi uz prisustvo lica ovlašćenog iz vaše kuće moglida utvrdimo da samo dobro dimenzija 215xl00cm može stati na opredeljeno mesto.“

**ОДГОВОРИ НАРУЧИОЦА:**

1. Да, наравно. Наручилац је захтевао минималне техничке карактеристике које предметна медицинска опрема мора да испуњава, а оне свакако нису искључиве. Свако добро одговарајућег и бољег квалитета од захтеваног ће бити прихваћено. Наручилац овим путем прихвата сугестију потенцијалног понуђача и извршиће потребне измене конкурсне документације (брише се навод: „*Pored toga poseduje ~~zasebnu dugmad pored ekrana za~~ sledeće funkcije: - Prikaz trendova*“) те моли све потенцијалне понуђаче да испрате будуће објаве везано за овај поступак јавне набавке.

2. Наручиоцу је објективно потребно да кревет за јединицу интензивне неге буде издржљив и јаке конструкције пошто се често раде реанимације. Обично су то кревети израђени од челичних профила. Обзиром да није могуће вредносно одредити овај функционални захтев, наручилац је учинио на начин да то изрази кроз тежину кревета (робусност). Верујемо да на светском тржишту постоје и лакши издржљиви кревети – израђени од неких савремених композитних материјала или специјалних нпр. алуминијумских профила, али истраживањем тржишта и увидом у званичне интернет презентације у Србији познатих произвођача нисмо такве пронашли. Овај технички захтев нема клиничку већ економску и техничку оправданост. Наручилац је захтевао минималне техничке карактеристике, могуће је понудити кревет који је тежи од захтеваног.

3. Наручилац је мислио на носећи систем маказа, тј полуга (један стуб).

4. Потребно је да стречер буде издржљив и јаче конструкције. Обзиром да није могуће вредносно одредити овај функционални захтев, наручилац је то учинио на начин да то изрази кроз тежину (робусност). Овај технички захтев нема клиничку већ економску и техничку оправданост кроз дужи рок експлатације и смањене сервисне трошкове. По нашем сазнању еминентни произвођачи стречера, производе стречере тежина и до 200кг, а да стречер истовремено поседује решење за лаку и једноставну манипулацију. Наручилац је захтевао минималне техничке карактеристике, могуће је понудити стречер који је тежи од захтеваног. Наручилац остаје при свом захтеву.

5. Наручилац инсистира на кружном одбојнику на бочним странама јер одбојник не уништава зидове већ се котрља по њима, док заштитна гумена трака чува стречер од оштећења, али не и зидове просторија. Обзиром да је стречер потребан у збрињавању хитних случајева, потребна је брза манипулација, али да се прилоком ње не оштети остала имовина наручиоца. Наручилац остаје при захтеву.

6. Наручилац ће прихватити и понуду кревета за преглед који поседује и подешавање леђног дела електричним путем, преко истог ручног управљача који се користи за подешавање висине. Наручилац ће изменити конкурсну документацију.

7. Точкови промера 125мм, пластични од којих су два са кочницама у виду педале за откључавања и закључавање положаја на оба точка.

8. Наравно, прихватићемо. Наручилац ће изменити конкурсну документацију, и дозволити одређена одступања.

С поштовањем,

*Комисија за јавну набавку 242-19-O*